Fundación San Rosendo

A **Fundación San Rosendo** é unha organización benéfica privada. Ten a súa orixe en Caritas Diocesana de Ourense, que desenvolveu iniciativas de apoio a colectivos desfavorecidos desde 1972. O sacerdote Benigno Moure tivo un papel destacado na organización destas propostas até que, en 1992, o Bispado de Ourense constitúe a fundación con fins xerais de interese galego para desenvolver funcións de asistencia social tomando o nome de San Rosendo en referencia ao bispo ourensán recoñecido tradicionalmente pola súa defensa da xustiza, o desenvolvemento e o benestar. A Fundación ten 71 centros asistenciais nos que hai centros e apartamentos tutelados para persoas maiores, centros para persoas con discapacidade, centros de rehabilitación e centros de augas mineromedicinais ofrecendo máis de 3.700 prazas.

## Organigrama 
O padroado da Fundación é o órgano soberano que toma as decisións relativas ao funcionamento da institución e está formado por sete persoas: presidente, secretario, tesoureiro e 4 vocais. Conta tamén cun presidente honorario e fundador, Benigno Moure Cortés. A Fundación San Rosendo está formada por un equipo profesional de máis de 1.670 persoas en distintas áreas de traballo.
 
## Tipos de centros 
miniatura|alt=Lateral do edificio de dous andares da Residencia Xeriátrica Os Gozos (O Pereiro de Aguiar)|Residencia Xeriátrica dos Gozos (O Pereiro de Aguiar)
A fundación conta con centros de diversa natureza.
### Centros para persoas maiores 
* 7 centros para persoas autónomas
* 13 apartamentos tutelados e vivenda comunitaria
* 3 centros mixtos (autónomos e asistidos)
* 36 centros para persoas asistidas
### Centros para persoas con discapacidade 
* 12 residencias e centros especializados
### Outros centros 
* Unidade Terapéutica do Alcol
* Centro de inclusión Santa Olalla

## Catálogo de servizos 
Os centros da Fundación San Rosendo ofrecen un catálogo de servizos xeral.
### Sanitarios
* Valoración integral e plan de atención individualizado
* Atención sanitaria preventiva
* Atención sanitaria xeral
* Atención en grandes síndromes xeriátricos
* Servizos fisioterapéuticos e de rehabilitación
* Valoración e atención nutricional
* Asesoramento médico a usuarios e familias
* Servizo de enfermaría: tratamentos, curas, seguimento de enfermidades
* Control e xestión da medicación
* Servizos de atención psiquiátrica.
### Asistenciais
* Apoio para a hixiene persoal, aseo e vestido
* Apoio para o coidado da imaxe.
* Axuda para a orde dos cuartos
* Axuda para levantar e deitar ás persoas
* Axuda para traslados
* Axuda para o tratamento da inmobilidade
* Axuda na alimentación
* Axuda para o tratamento da incontinencia
* Axuda na administración da medicación
### Psicosociais
* Valoración integral e plan de atención individualizado
* Apoio no ingreso, no proceso de adaptación e en posíbeis problemas de convivencia
* Atención familiar, participación en actividades e no plan de atención individualizado
* Actividades de intervención social e comunitaria
* Programas de intervención en funcións cognitivas (psicoestimulación, adestramento de memoria e orientación)
* Programas de intervención en funcións psicoafectivas, para o estado de ánimo, depresión e trastornos de ansiedade
* Apoio persoal nas distintas áreas de forma individualizada e grupal
* Actividades de animación sociocultural
### Hostalaría
* Aloxamento
* Manutención
* Lavandaría
* Limpeza de espazos xerais e cuartos
* Custodia de propiedades persoais

## Notas
## Véxase ramén
### Outros artigos
* Caritas
### Ligazóns externas
*